Rabi (princeps Siamensis)
Rabi Badhanasakdi (รพีพัฒนศักดิ์; natus die 21 Octobris 1874; mortuus die 7 Augusti 1920) fuit princeps Siamensis, filius regis Chulalongkorn e chao chom Talub genitus. Fuit alumnus Aedis Christi Oxoniensis, ubi iurisprudentiae studuit; postea fuit minister rerum iuridicarum patriae. Quattuor uxores accepit et ex eis nonnullos liberos genuit, inter quos Javalit quam princeps Chakrabongse amavit.